CELEX: C2006/010/31
Language: hu
Date: 2006-01-14 00:00:00
Title: C-409/05. sz. ügy: Az Európai Közösségek Bizottsága által a Görög Köztársaság ellen  2005. november 21-én  benyújtott kereset

14.1.2006   
            
            
               HU
            
            
               Az Európai Unió Hivatalos Lapja
            
            
               C 10/16
            
         Az Európai Közösségek Bizottsága által a Görög Köztársaság ellen 2005. november 21-én benyújtott kereset
   (C-409/05. sz. ügy)
   (2006/C 10/31)
   Az eljárás nyelve: görög
   Az Európai Közösségek Bizottsága (képviselik: D. Triantafyllou, a Bizottság jogtanácsosa és G. Wilms, a Jogi Szolgálat tagja, kézbesítési cím: Luxembourg) 2005. november 21-én keresetet nyújtott be az Európai Közösségek Bíróságához a Görög Köztársaság ellen.
   A felperes keresetében azt kéri, hogy a Bíróság:
   
               —
            
            
               állapítsa meg, hogy a Görög Köztársaság – mivel megtagadta hadianyag vámmentes behozatala miatt elkerült saját források kiszámítását és befizetését, valamint megtagadta a saját forrásoknak a Bizottság részére való befizetése elmulasztásán alapuló késedelmi kamatok megfizetését – nem teljesítette 2000. május 31-ig az 1552/89 rendelet (1) 2., 9., 10. és 11. cikkéből, azt követően pedig az 1150/2000 (2) rendeletből eredő kötelezettségeit;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek:
   
               —
            
            
               Az alperes nem bizonyította, hogy csökkentett (vagy nulla százalékos) vám befizetése az EK 296. cikk szerint alapvetően sértené az ország védelmét.
            
         
               —
            
            
               A katonai titoktartás elvileg nem mentesít a vonatkozó vámok kiszámításának és befizetésének kötelezettsége alól.
            
         
               —
            
            
               Az alperes nem hivatkozhat a jogos bizalomra az eljárás késedelmes elindítása miatt.
            
         
               —
            
            
               A Közösséggel szembeni gazdasági-pénzügyi kötelezettségek teljesítésének elmulasztása jogellenesen rontja a többi tagállam helyzetét.
            
         
      (1)  HL L 155., 1989.6.7., 1. o.
   
   
      (2)  HL L 130., 2000.5.31., 1. o.; magyar nyelvű különkiadás 1. fejezet, 3. kötet, 169. o.